钦定古今图书集成/明伦汇编/宫闱典/第092卷 > 公主 下嫁萧海璃
## 钦定古今图书集成/明伦汇编/宫闱典/第092卷 > 公主 下嫁萧海璃

按《辽史公主表》：“太宗次女名朝瑰，下嫁北府宰相萧
海璃。应历初，未封卒。”按《萧海璃传》，“海璃字寅的哂，
其先遥辇氏，时为本部夷离菫。父塔列，天显间为本
部令稳。海璃貌魁伟，膂力过人。天禄间，娶明王安端
女蔼因翁主。应历初，察割乱，蔼因连坐继娶嘲瑰。翁
主以近戚，嘉其勤笃，命预北府宰相选，顷之，总知军
国”事。时诸王多坐反逆，海璃为人廉谨，达政体，每被
命案狱，多得其情，人无冤者，繇是知名。汉主刘承钧
每遣使入贡，必别致币物，诏许受之。年五十卒。帝愍
悼，辍朝三日。